Title: Moesgaard Museum
Description: Nu kommer de næste to bind i en bogserie om ny dansk arkitektur. Gennem 10 bind vil serien give et vitalt signalement af den nyeste danske arkitektur. Hvert bind udfolder et enkelt bygningsværk og portrætterer derigennem tegnestuen bag. De 10 bygninger repræsenterer desuden 10 aktuelle temaer i tidens arkitekturdebat. Gennem et essay og et dybdegående interview med arkitekten, kommer man helt tæt på. Samtaleformatet vil sikre en uformel beskrivelse, mens essayet vil supplere med baggrundsviden. Moesgaard Museums skrånende taglandskab med græs og mos gør museet til et markant ikon i det historiske landskab. Om sommeren bliver der spillet teater, kørt cykelløb og holdt vikingemarked på taget. Om vinteren transformeres skråningen til Danmarks mest besøgte kælkebakke. Taget er blevet taget i brug på måder, der langt overstiger vores forventninger. Som en invitation fra fortiden rejser museet sig fra den jyske muld og inviterer gæsterne indenfor, hvor udstillingsrummene er designet som terrasser, der åbenbarer sig som lag i en arkæologisk udgravning.
Subjects: Museums, Architecture, Buildings, structures, Henning Larsen Architects, Moesgård museum
Places: Denmark, Højbjerg, Højbjerg (Denmark)